Mar aan weydiiyey ma markii kuugu horeysey oo aad ka soo qaybgashaa ayaa wuxuu ku jawaabey "dabcan shirkan lagu dooranayo maamulka cusub ee GOS waa markii iigu horeysey oo aan ka soo qaybgalo, laakiin dhinaca Saxaafad Is-boorti ahaan wey jiraan kulamo kale badan oo aan ka qaybgaley, waxa nagu khasbay inaan noqdo Gudoomiyaha Suxufiyiinta Is-boortiga Soomaaliyeed inuu dibada ka yimaadana waxay tahay, wey adag tahay Gudoomiyaha inuu ka soo safro Baasaboorkii Soomaaliga oo noqdey mid aan ka shaqeyn wadamo badan, islamarkaana ay jiraan duruufo kale oo badan, ayna nagu xiran tahay safaro badan oo inooyaala oo isugu jira casuumaadyo iyo siminaaro kala duwan, adkaateyna sidii lagu heli lahaa Fiisaha Baasaboorka Soomaaliya, xili dhowna waxaa jira safaro oo aan u soco oo aan ku tegeyno bisha soo socota ee Abril Milan, May waxaan tegeynaa London, Juun waxaan u soconaa Giriiga iyo Augos oo aan tegeyno Tehraan,safaradaas oo dhana in la aado ayey u baahan yihiin, marka waxyaabahaas oo dhan baa jira sidaas baan shaqada u qaybsaney aniga waxa la iigu doortey Gudoomiyenimada inaan ka shaqeeyo dibada, Gudoomiye ku xigeenka in isagu uu gudaha ka shaqeeyo.
